


الديوان الثاني





مجديات 



(1)
سعيد من كان لديه قليل من الأصدقاء وكثير من الولاء  
وتعيس من كان لديه المال والعيال ومفتقدا لراحة البال
=========================================================
  (2) 
ما أقصى الطريق بلا خير الصديق!   
وما أقصى الصحراء بلا ظل وماء
وما أقصى الحياة إذا امتلأت بالمعاناة
=========================================================
  (3) 
وقلت انا في الغردقة حيث الهدوء والبحر
انزل وألف كتاب واتنين على حبة دواوين شعر
وعشت طول السنة مرتاح ورامي همي وحيرتي في جحر
=========================================================
(4)
ولأن طول عمري انا لازم يكون لي في الحياة غاية
وبفضل الله بكتب بأيدي امتي وفين وازاي تكون النهاية
قررت عند الرسول وفي المدينة قريبا حاتبقي عنده البداية
طالما انه هنا بتتمحي الادمية!   لزما أقول لأه  وبس  وكفاية!
=========================================================
 

 
(5)
ياقمر ماتقولي نازل تعمل ايه  
  وقولي بتقرب مني النها ردة زيادة   ليه
ما انا بعد ما بأخذ عليك بتسبني  وتختفي   وتتعب لي قلبي ليه!
=========================================================
 (6)
 والحمد لله قبل الكلام وفي نصه وفي الأخر
وبعد احلي الصلاة علي النبي. انا زهقان على الأخر
36 سنة غربة وشقا وعملت كل اللي بيعمله الشاطر
وقلت اطلع معاش وارجع لمصر حبيبتي واقولها واتفاخر
=========================================================
(7)
فاضل خلاص كام يوم ويجي علينا العيد  
وفي ناس لا لاقيه مية تشربها ولا تأكل ولا أي وقت سعيد
ونازلة عليهم قنابل ويا عالم ان شافوا فجر جديد؟
=========================================================
 ً(8)
اللهم وقت السحور واني داعياً        طالت معاناتهم ونصرك حتما اتيا  
عجل به يا رب وانت خير ملبياً                                                         
اللهم ان المرض بيديك                         والموت بيديك والنصر بيديك 
 فأمرض الطغاة وانهي حياتهم.       وانصر بعدلك من ليس الاك انت الاهم.
اللهم ان العشر الاواخر قد هلت بوادرهم.  اللهم أدعوك وحدك يا قادر تدمرهم.
اقضي على الطغاة وأنقذ غزة                   ما عاد غيرك يا رحمن ترحمهم.

=========================================================
(9)
انا باجي بعد الفطار واجري     حوار قاسي مع المعدة!  
وعالكرسي ما اتحركشي    وشاي ورا شاي مع القعدة
شوية لب وسفندي وكوكا كولا زيرو اكسر بيهم  الوحدة
وعالحال دة اهو ماضي       وبعدين اخد لي كام سجدة
ومع القرأن باقضي ساعات لا يشغلني لا أيها حد ولا حده!
=========================================================
 (10) 
وساعات يوديني الحنين لهناك        وروحي المتعلقة بهواك
   وتنزل دمعة من عيني          تقول نفسي اهتدي بخطاك!!
نبي الرحمة والإحسان حبيبي يا رسول الله  وحاسس إني قريب حا القاك 
فاضلي شهر او اكتر وأفك قيودي واتحرر     واقابل حبايبي وبعدها اقرر
واروح للمكان اللي بأتمناه               واعيش هناك علي قد ما حاقدر
جنب النبي وكفاية لا اقل ولا اكتر
========================================================
(11) 
فيه ناس واطية مهما تعلي مراتبها
وفيه ولاد ناس واصول واساس ومش حاسين بقيمتها
وهي دي كده الدنيا تخلي الواطي يتمتع    وتخلي الباغي يتمطع
=========================================================
(12)
انا لما اكون زهقان            باحس الوقت مابيمشيش  
ولما باكون سعيد فرحان    باقول لزماني ما تجريش
وحبه لفوق وحبة لتحت    نلوم حالنا ومش لازم نلوم الوقت
=========================================================
(13)
 الله يا من الوذ اليه أوقات شدتي        يا من بيده هدايا ومحو لحيرتي
يا من يكون رفيقي ابان وحدتي             اطعمتني وسقيتني وشفيتني 
بلا أي حول مني وبلا قوتي       لا أدرى كيف اشكر نعمك وافضالك
انا لست الا عبدا من عبيدك           وانت انت    انت  الولي لنعمتي
=========================================================
 (14)
هي الحياة ماشية كدة                 يا نتفارق يا نتجمع
حبة أسي وحبة رضا وفي الحالتين عيوننا برضه بتدمع
وعجبي!
=========================================================
 (15)
فتحولي صفحة جديدة وقالو لي روح سوما
ويا الأجانب تعيش وتحس بالقيمة
وفعلا لقيت وياهم حياة محترمة وكريمة
 لكن المصاروة لا راعوا لا سن ولا خبرة وكما بهيمة
سابوني في الطل ألهث. بلا مكتب ولا غرفة ولا خيمة!
=========================================================
(16) 
وعدي اول يوم علينا بخير
عملت فطار وكان فيه بركه وكله خير
يارب اسعد قلوب الناس وهنيهم
ولا يتحوجوا يوم للغير
=========================================================

 
(17) 
رمضان مبارك علي الناس كلها
ييسرها عليهم في الدنيا وهمها
يفرج كروبهم ويسعد قلوبهم ويشفي صدورهم
ويتقبل صيامهم ويقبلهم جميعا في الجنة ولطفها
=========================================================
  (18)
انا وحشاني المدينة         وواحشني النبي
نفسي أزور المدينة          واسلم عا النبي
نفسي ما شفشي بعيوني       الا مقام النبي
ولا اسمعشي بوداني       الا صلاة عا النبي
مستني دعوة منك           يا حضرة النبي
وانا اسيب الدنيا دية     واروح ازور النبي
امسح ذنوب عيوني    بدموعي جنب النبي
واغسل ذلات لساني      واملاه بذكر النبي
وابعد عن كل شاغل      يشغلني عن النبي
وصلت للمرحلة دي       واستكفيت من الحياة
ما بقاش فيه شيء بيفرق  ولا حد ارتاح معاه
أصبح هدفي في حياتي        اني اتهني بلقاه
قربت خلاص اجيله            لو ربنا قاللي اه
وكتب لي نصيب أزوره وانهي حياتي في لقاه
=========================================================
(19)
وقلت انساكي                     واتنيل علي روحي
لقيتني نسيتك                ومااتنيلتش علي روحي
ولا اسيت الشقا               ولا حستشي بجروحي
وجت غيرك وب إيديها    وسدت بقي علي نوحي      وعجبي
(20)
 الكرش عز ولو قالوا عنه      كل الناس كلام تاني
وحاسمع ليه       مادام الكرش متربي علي الضاني

انا وكرشي حبايب           من سنييييين وسنييييين
ومها يجري        مع بعضينا              متعاهدين

لا هو يقل      ولا حاعمل             رجيم تخسيس
واصل اللي يخون العهد  بعد الوعد    يبقي خسيس

وياما عالكرش ده هوا          نامت كام راس  
وعلي انغامه   وطالع نازل   عظيم احساس

الكرش ده عند الرجال عزوة وقوة   ومعني للهيبة
واللي ماعندوش كرش حسره و خيبة وستين نيبة
 
عجبي على اللي يعيب عالكرش وهو نحيف  و   عصعوصة
ياعم انت  انا لو شفتك جاي   من علي بعد    افتكرك بوصة 
=======================================================
(21)
انا والبحر والذكري            مابين امبارح وبين بكره
ما حدش فينا قدر يختار
وبيعدي الزمن من غير ما نحس ولا ندري

========================================================= 

(22)
انا معتاد علي الوحدة         ومعتاد عالفراق والهجر
عشان طبتي بتسبقني           وتتقابل بالجفا والغدر
 وكل ما أقول اكيد غيرهم      مسيره يصون معايا العهد
يعيد نفس اللي كان منهم      واعيش من تاني نار السهد
انا ولو في البعد وحداني          لكن حاسس بطعم سعيد
مادامت روحي بتشوفهم           ولو كان من بعيد لبعيد
واعز اصحابي من أمريكا      وشخص صحيح بجد مهم
سألني عن علاقاتي جاوبته ب 
Just only short term
ضحك صاحبي وقاللي 
True! Mego U R so really crazy!
ضحكت وقلت له 
I knew! Because Life it’s too easy!
غريبة الدنيا ما بتديش غير اللي صحيح بايع دينه!
لكن مخلص وعنده ضمير تطلع ام ميتينه! 
==================================================
 (23)
فزورة
صغير في الحجم   بس غلاسته مش علي حد   
يهيم حواليك  وجنب عينيك  لاهمه لاحر او كان برد
ولونه اسود وله جناحات ولا حدش يكن له ود
وياما بيتشتم وينهان     وله مضارب بتقتل أمه برضه كمان
ويوصفوا بيه اللي يتلزق     وأول حرف من اسمه هو الدبان!!!!
(24)

أحلي شيئ في الدنيا إنك   تعرف انت عاوز ايه!
وايه اللي محتاج له الساعة دي وايه اللي ما تقربشي ليه!
واللي احلي من ده كله ربنا يسهلها ليك ويقدرك تقدر عليه!
في حاجات الناس بتتمناها تحصل -  بس خايفين من العواقب
بس في ناس تانية تقدر! ومش هاممهم مين يعاتب
واحنا بين الاتنين نحاول مهما قالو الناس احاسب!
==================================================  
 
وعجبي!
==================================================
(25)
هاله
سألوني اهل الهوي  عينك بتلمع. ليه والنفس مطمنه    سبب السعاده دي ايه؟
قلتلهم اصل الغالي  وابو المقام عالي        لقيته بعد الغياب   وراق  معاه حالي
والدنيا دي فيها ايه غير حد بتوده       ترتاح لنظرة عينيه  والروح تهيم عنده
واكمني انا شاعر   وبأحبه حب اكيد    حبيت اقوله المشاعر   مع الزمان بتزيد
الله يريح قلبه  ويسعده ويرضيه   علشان ده عندي غالي   والغالي يرخص ليه
يا مغير الحال من حاله الي حاله            اسم الجميل اللي وصلني لدي الحاله
بنوتي وصاحبتي وحبيبتي                                      ويبقي اسمها هاله
==================================================
 (26)
مع بداية صباح ونهار        نقول سبحان كريم غفار
بيرزقنا بغير حساب              وفاتح بابه للاستغفار
==================================================

 (27)
غصبن عني
غصبن عني    وأنا مستني              فجأة لقيتني    بأفكر فيكي!
ولقيت نفسي    بأحارب يأسي     ماأنا كان نفسي    أعيش لياليكي
ويرجع تاني    معاكي زماني           ويبقي مكاني    جوا عينيكي

عدوا علينا سنين وسنين                 بُعد  وسُهد وفراق وأنين
واذا سألونا نقول عايشين                   ولوحدينا كاوينا حنين

لو غمضت انا بأحلم بيكي                   لو فتحت بأفكر فيكي
ولما ابص لحد الاقيكي                ويتهيأ لي عيونها عينيكي
 
انا محتاج لطبيب نفساني                    أو لغرامك يرجع تاني 
او عربية تروح طاساني     أو لزهيمر او لعلاج الاهي ورباني
واهو عالحال ده انا ليل ونهار            مرة اقدر مرات محتار
ولا بأ نساكي ولا بأ نهار               لحد ما نص العمر اهو  طار
=================================================
(28)
شاعر و بس  

أنا ولا أمرؤ القيسِ                        ولا عنترة العبسي  
 أنا بس بأكتب حبة شِعر                    افك بيهم عن نفسي
وساعات بيطلع فصحي               وساعات يكون عمي
وأهو من ده وده بيقضي                وبيخرجني من همي 

لا عمره عطلني علي صلاة وتسبيح    ولا عمره يسألني إن كان عفيف وشريف
وزي ما بيطلع كدة يا محترم يا قبيح         يالذيذ قوي وظريف يا ابن كلب سخيف  
اتنين صحابي قوي  ومن زمان مع بعض  الشعر واحد منهم  والتاني بقي عن جد
يبقي الصداع النصفي أصحاب لأخر حد     لا عمرنا بنتفارق وما دخلشي بينا البُعد

وحاجة تالتة بأسف اتمني لو مش عندى     لسان طويل وسريع وفي رده ما يهدي
علي طول يقول الحق وكام سبه بتعدي            وارجع أقول لله حسن لسان مجدي 
كييف لكام حاجة دايما في كل مكان            ريتشارد كلايدرمان علي البيانو جنان
واشرب في ايرل جراي والكوب يكون مليان   واشم نسمة بحر واعوم كمان وكمان

انسان بسيط موهوب  عمره ماكان مغلوب    وراضي بالمكتوب وعن الخطأ بيتوب
وعجبي
==================================================

  (29)
الحنين
وهجم تاني الحنين            على قلبي اللي كله انين
وفجأة لقيته بياخدني           لذكري فات عليها سنين

مانا كنت ارتحت ونسيتها      وقلت اهي صفحة وطويتها
واتاري لساني كان كداب          ولسه بأعيش في دنيتها

وكل ما أقول لنفسي خلاص       الاقي نفسي تسمح لي
ودمعي وشوقي والاحساس       لباب ماضيها تفتح لي

أماكن كنا فيها مشينا              وناس كانت صحاب لينا
يجيبوا سيرتها على سهوه       اروح سرحان في ليالينا

مين الغلطان؟ ومين كان ضيع التاني
ومين الكسبان؟ ومين حس انه وحداني
عرفت انا بعدها ياما لا عمري ارتحت! ولا عمري حبها نساني

انا لازم أكون مشغول وبعيد عن كل اصحابنا!
طب ازاي وهو ده معقول؟ وازاي راح ننسي احبابنا!

==================================================
  (30)
إشمعني مصر  
ماتسيبونا في حالنا          يا ولاد الافاعي
وإفتحوا بلادكم لغزة وكونوا ليهم خير راعي

يا مأجورين ومكشوفين روحوه قولوا للنتن كفياك مصايب
مش تمدوا ايديكوا وتصاحبوه     ومطبعين والحبل سايب
روحوا قولوا للمليارديرات          زي ورثة عرفات
يشتروا ليهم جزيرة وينقلوهم ليها بالسفن والطيارات

علي فكرة يا ولاد اليهود
 ما تشغلوهم عندكم بدل الهنود

ياللي الخيانة في دمكم   دي بلدنا ابوكم وامكم
مصر اللي مادا ايديها ليكم كلكم

أيوة مصر   اللي ليها تاريخ ونصر في كل عصر
مش زي ابن امبارح اللي كان في الصحرا يتمرمغ!
    وفجأه لقي حبة فلوس وراح وبناله قصر
 
================================================== 
(31)
بأحبك يا مصر  
 
باحبك يا بلدي   في كل العصور
لأنك يا بلدي     شعاع كله نور
تاريخك وفنك     جنودك وشعبك
منارة حضارة    ورجالك صقور

بروحهم فدوكي    في عيونهم شالوكي
 مسيحي ومسلم     نار عاللي يعاديكي
واذا جاكي الخطر            تلاقينا زي المطر 
ما حدش يعده  ولا قوة ترده  لحد ما ننتصر

باحبك يا بلدي بكل اللي فيكي وليكي وعليكي
وفخور اني مصري واني ابن مصري و انتمائي ليكي
يا ارض الأمان  يا نبع الحنان
 يا مهد الأديان               ربنا بيحميكي  

==================================================



(32)
حبيبتي يا مصر
الحمد لله علي الفيضان وعال الاعصار  وعال زلزال
دي صحوة تردنا لله   وايه هو حرام  وايه هو حلال
تعرفنا اننا لاحول لينا ولا قوة ولا حاينفعنا جاه ولا مال
وحاتفكرنا بالقران وقد صدق العظيم اذ قال
تجلي المولي للجبل ....وفي لمح البصر اهه زال!
ولما علا الفرعون في الأرض لا نفعه جنود ولامال وعيال
شوفوا النمرود واخرة ملكه كل الأرض وسيده ابليس نهايته زوال!
وفي القرأن طغاه وكافرين شوفوا النهايات! ضرب ليهم الكريم أمثال
روحوا اقروا في تاريخ الأمم من عهد أدم الي عهدنا البطال
لا بيدوم الا وجه الله ولابد من بعد الطلوع انزال
وان الدنيا ديه سيجال وسبحان من غير الأحوال
ونبعد ليه! شوفوا حوالينا كم دوله في حرب بين الجنوب وشمال!
وبين شيعة وبين سنة! وناس مش لاقية أي سلام وراحة بال!
حماكي الله يابلادنا وبعدك عن خط الخطر لا فيضان من مطر ولا حزام الزلازل طال!
وشعبك متوحدين بسلام لافي بين المسيحيين و لا المسلم عدي وإشكال 
وطن واحد ...عادات واحدة... وبركة ربنا المتعال!
حبيبتي يا مصر يا رمز النصر ما بين كل اللي عايشين فيكي وداد ووصال.
لا بيفرقنا اعدائنا وادينا ثابتين بمبادئنا وجيشنا علي الحدود حامي وجاهز للدفاع في الحال.
  رعاكى الله يا بلد الخير وفداكي بمالنا وارواحنا ودايما تبقي في افضل حال
ونحمد ربنا عالأمن والعزة علي حاضرنا وماضينا وعلي ستر الكريم لينا و جميع الأحوال
(33)
مصر
مش عارف ليه  لما اسمع اسمك       بالاقيني في حالة  حب وغيرة
لو كنت مسافر او كنت بقربك  كام دمعة بتنزل  كده بس علي السيرة

مش عارف ان كنت انا بس اللي بأحبك   وان حياتي تهون من اجلك
انا مش متصور ان في حد بيعشق بلده    قد ما كل المصريين بتحبك

شوفي كام غنوة اتكتبت فيكي وكام بيت شعر اتغزل في جمال لياليكي
كام ايد اتمدت علشان تحميكي حتي لو انا مش عايش فيكي قلبي عليكي

مصر طبعاً مصر انتي ونيلك جوا في دمي انتي ابويا واختي واخويا وامي
مصر اللي اتربيت في نجوعك واللي حملتيني في ضلوعك واللي ابتدا بغرامك حلمي
مصر كتاب ادريس الأول وعصاية موسي
 واللي اتربي فيها يوسف   ومشي فيها علي ترابك عيسي
 فيكي نسايب سيدنا محمد وفيكي زينب عاشت والست نفيسة

مصر ده فيكي الجار للجار وفيكي النكته من القلب بتطلع ليل ونهار
مصر ومهما نعاني الفقر او قهر او استعمار عمر ما شعبك يوم ينهار
كل منايا انك تنضفي من الاخوان  ومن نوعية عمرو اديب ومحمد رمضان
ومن كل حقير ومنافق بيقلل قيمتك وبيقبض مهمان كان مذيع او كاتب او فنان
=================================================
(34)
الناس

الناس دول هما الناس        ولا بنختارهم        ولا نقدر نغيرهم
الناس لو اختلفنا وياهم يا نبعد عنهم وننساهم
 يا حانسيبهم في دنيتنا وزي ما هم نرضاهم
ولما يزيد تعديهم  و ما نتحملشي خطاويهم 
 والاقي صبري فرغ مني وبالشلوت   وباديهم
وزي ما تيجي عواقبها انا مش فاضي اراقبهم
   ولو يحترموا انفسهم كانت افعالي تعجبهم
اكيد في ناس حا تسألني  علي كلامي اللي طلع مني؟
 حا أقول اسف كده لإني
  انا اللي في قلبي على لساني وحسي عمره ماخدعني 
وناس تانية تقولي انت بتنشر ليه؟ 
يرد لساني في ثواني بتقراه ليه؟
فعفوا أيها الزعلان  وعذرا أيها القرفان ! 
مانيش كاتبه عشان خاطرك!!
ده مجرد حفظ من النسيان يا عالنوتس
 يا اما الفيس وعاجبك ولا مش عاجبك!!  
==================================================

 
(35)
الزمن
وجينا الدنيا بعياطنا ومش عارفين ولا حاجة 
ومعتمدين على غيرنا وروحنا لغيرنا محتاجة
ونكبر حبة ونستكشف حوالينا وشخصياتنا تتربي علي حسب اللي ربونا
ونكبر بعده حبة كمان وتتكون صفات انسان
خجول - كداب - مرائي - جبان – طموح – كسلان - شقاوة - ايمان!
وفجأة نلاقي روحنا شباب وخلصنا دراستنا   ودنيا جديدة اهي عالباب ونبدأ فيها رحلتنا
جواز وطلاق عيال أعباء فلوس ونفوس سعادة شقاء
ونلقي نفسنا كبرنا ومشاكلنا بتشغلنا بلا استثناء
وبقوا عيالنا في سن جواز!  معانا نروح مساعدينهم. مفيش؟  ينحرقوا هم بجاز
وكله مسيره حا يعدي وظروف الناس بتتبدل !  ماهوش اعجاز!
وبتمر السنين بينا  وشعر ابيض بيملينا بقيت جدو وبقت نينا
وحركتنا ابتدت تتقل وساعات أولادنا ما بتسأل وياما بنكون لواحدينا
كبرنا كمان بقينا ننسي! واصحابنا واحد واحد يفارقونا
يروحوا يقابلوا اللي خالقهم واكيد وقريب حا يقابلونا!
وعجزنا وبقينا نحب عزلتنا ونتهيأ لأخرتنا
 نحب الناس تزورنا صحيح وماتطولشي وتقرفنا!
وكبرنا الجمجمة وقفشنا! وبنعمل اللي يعجبنا
 فهمنا بس متأخر ان الزعل ده غباء  وان الدنيا ولا تسوي ومستنين نهايتنا!
ولما نموت! نلاقي حد بيعيط 
وإن زودها حا يصوت!
لكن جواه سابولنا ايه! فلوس او بيت او الذكري!
واما حا يدعو للميت يا يدعو عليه! براحتهم نشوفهم بكره في الأخره!
وحاتعدي في جميع الأحيان      بتزعل ليه بقي يا انسان
وتتحسر وتتندم بقي وقرفان!   خدوها نصيحة من القرأن
حياتنا ساعة مش اكتر!
شوفوا المفروض حانعمل ايه   ما دام عايشين وبنفكر!
ويلا الحقوا وعالجوها   قبل القطر ما يصفر
وعجبي!
==================================================














 (36)
دبانة 
دبانة بنت حرام وقفت علي ايدية وانا كنت ماسك بايد الشاي وباكتب بايدي التانية
كل اما اهش ابوها ترجع لي في ثانية
انا قمت نافخها وقعم شوية شاي علي كمي وعلي ايدية
نزلت كبايتي ومسحت بالمياه.  علم علية الشاي كده بقعة بنية 
وبعد ما هشتها خلاص      حبة هوه هجموا علية     يقوم في لحظة الشاي واقع     علي فخدتي وعلي رجلية   مش بس اني اتلسعت!  لأ.     ده زروت الكون حوا ليه
لا شربت يومها الشاي        ولاحتي  خلصت اللي عليه
ضحكت علي خيبتي وقلتلها   الشاي ماهوش مقسوم ليه
وقلت احه من قلبي!  طفت غليلي وريحت بيها النفسية!
==================================================
(37)
حنين
راحت ليالي العمر واتبقي الحنين     يفضل عايش في قلبك  ولو عدوا السنين
تفضل تفكر فيها وتشتاق لللقا       وتقول مسيري اقابلها رغم السكك متفرقة
ويعدي بيك العمر ولسه مستني ويشيب معاك الشعر ومش هاين عليك تهمد بقي!
وتقابلها  وتتقرب اليها بكلمتين                   وتلاقي خاب ظنك وانت فين وهي فين!
ده عالم تاني مش ممكن يوفقنا سوا         وتقوم سائل نفسك بلهجة لوم حزين
ليه بس ضيعنا سنينا على الحنين؟
وليه بس ما نابناش غير الأسي وكتر الانين؟  
==================================================
 (38)
سوشي  
انا كنت ماشي كده في حالي          عينيه شافت اللي ما شفتوشي
حتة بنيه انا في جمالها                 ما صادفتوشي ولا قابلتوشي
قلتلها اسمك ايه يا حلوه        قالت لي لو تعمل ايه ما حاقولهوشي 
قلت لها انتي اليطة كده ليه      قالت لي ياض ده انا مل الانفوشي
اخدك واجيبك تحت وفوق                 وحا اعملك زي السوشي
قلت لها الله علي جماله             قالت لي وانا اموت في السوشي
ومادام طلعنا سوا بنحبه              حا اقولك اللي ما تعرفهوشي
انا لما اكون ميته مل الجوع          ما يسد جوعي غير السوشي
سالمون ورز وحبه خضار                  وياسلام بقي لو بلوشي
وحد زيك يعزمني                         ده بقالي فتره ما كلتوشي 
قلتلها يلا ياست الكل                         ناكل لنا طبقين سوشي
ودخلنا مطعم إنما ايه   غالي وكلاسي ومفيش مكان ينافسهوشي 
اكلنا سوشي أشكال وألوان     وعلي سهوه جريت ما حاسبتوشي 
وسبتها تحاسب هي                 ما هي هيه اللي تحب السوشي 
ولقيتها كتبت عالفيس بوك   قابلت ندل في حياتي قبله ما شفتوشي 
اكل وملا بطنه وفلسع                  ودبسني   في حساب السوشي 
وساعتها حسيت حسرتها               وقلت ياريتني ما فلسعتوشي
وياريتني كنت ما خميتهاش          بأ حس اني ندل وما استهلوشي  
 ومن ساعتها ما بقتش انا بأ كله      وكل ما اسمع سيرة السوشي 
أقول خلاص حرمت خلاص           وايتها شخص ما اخونهوشي

 (39)
ولاد الوسخة
(والله ما شتيمة!   ده مجرد وصف دقيق)

قالوا لي في كتاب نازل جديد     روح استعجل وهات نسخة 
سألت واسم الكتاب دة اية       قالوا لي اسمه ولاد الوسخة
 
جريت عالنت وشفت المحتوي بتاعه 
عجبني وقلت  اكيد الكاتب إدي لابطال الكتاب ده صباعه!
وانا شاعر وكان عندى قصيدة كلها احات ويبدو اني مع هذا الاديب في طريقته و طباعه!

ولاد الوسخة دول تاريخهم من قبل ما البشر يتخلقوا
وكان اصل النسب للجن اللي اتقاتلوا واتخانقوا

وبأمر من الرحيم نَزِل عليهم ملايكته   وبادوهم
وفي قاع البحار ولأبعد جزر يا هربوا يا إما ينفوهم

ولما اول رسول ادم عليه السلام        كان في الجنة مع حوا
جاله ابليس وكان خليط مابين ولاد وسخة علي حبة ولاد لبوا

 ونزلهم من الجنات الي الاراضين وبدأ النسل وبدأ الورث يتورث
وقام قاتل قابيل هابيل وكان اول وسخ من البشر او كان المؤسس

وتمر أجيال من ولاد الوسخة علي مر العصور            تفسد وتتلولو كما الارموط
منهم النمرود وأبو سيدنا إبراهيم وقوم لوط وعاد وثمود وتربت توت وكام شرموط

واشهر ولاد الوسخة اللي فاقو الحد            هم اللي من اليهود وكانم مع موسي
مفيش اية الا ونزلت عليهم وتنصفهم الا وسابوها وعشان كدة ابتلم ب100 حوسة

تاهم في ارض الله ولا بقي لهم مأوي    والعرص يفضل عرص ومابالك لما يستقوي
انطردوا من كل البلاد علشان ولاد وسخة والطبع غالب ومش عارض كده أو جه علي سهوه

وفي ولاد وسخة كده لابسين لباس الدين  يهود شيعة قساوسة وطوائف في كل حته   بيهاتو
قتلوا الائمة والخلفاء والانبياء  ونشروا الفتنة  -ولا الضالين-  دول قرفم عيسي   في حياته

واما في أيامنا السودة واللي احنا فيها للأسف عايشين تلاقي اخوان علي تكوين علي كافرين
تلاقي أحزاب علي اعراب وطبالين علي مذيعين ولاد وسخة و عالميديا وكل محطة منتشرين

ولاد الوسخة في الموضة  وكاميرات مزروعة في الاوضة  ولعب قمار علي النت واونلاين
وجي بي تي وإي أي قال واستنساخ وتحريف في مناهج العلم علي ايدين كده وزير خاين

ولاد الوسخة مش ممكن حا ينقرضوا
من قبل الخلق وليوم الحساب برضه 
==================================================
(40) 
وإبقي إسأليها  

جوزها مات من قد ايه   وقد ايه كانت تحبه    وقد ايه زعلت عليه
و ابقي اسأليها    ايه اللي بيزعلها منه       وايه اللي بيحببها فيه

ابقي اسأليها لسه بتشم في هدومه ؟  ولسه بتحن لكلامه؟
وايدها لما بتلمس حد غيره وهي بتسلم عليهم!  لسه بتحن لسلامه؟

يعني جسي النبض منها! ايه اللي بيشوقها ليه
وان لقيتي مناسبه حلوة احلفي لها لسه دمعي بيفتكرها وبُعدها صعبان عليه!

في حاجات مهما الزمن بيطول بتفضل زكرياتها تعيد تزيد
اول مرة ااقول حبيبي او مسكة ايد لايد اول حضن وأول بوسة حتي لو في خيال بعيد

كنت اركب الترماي وراكي وافضل استني في لقاكي واحلي وقت يمر بيه!
كل ثانية أكون معاكي كل اصحابي وجيراني كانو حاسيين باللي فيه!

جم قالولي في مرة انك حد غيري شغل خيالك  رحت للجامعة وصارحتك حبي ليكي- شعرك الأسود -جمالك 
 وقفوا بيني وبين ايدية اني أألمك عارفة ليه؟ اصله اذا قلبك عشق هو اللي يتحكم في حالك!

صدمة خليتني افوق وأعيش لحالي  وانطوي علي روحي وأضحي بكل غالي!  شغل - مهنة جامعة-عيلة- صحبة حلوة-وابتدي سهر الليالي! 

لأ وقلت أبعد واسافر قلت اهاجر   وارمي في بحر واسع كل شيء فكرني بيكي!
 عشت في السعودية ست سنين بعيد  وكل ليلة بأحن ليكي

وكل ما اخطب باسيب ! وكل ما اتجوز اطلق!
  ما التقيت بعدك حبيب  اصل كل طريق بدونك بحر امواجه تغرق  

ياما عالفيسبوك كنت علي اسمك بأدوَر و ما التقيش!
كنت ادام البشر قدوة  بس قدام نفسي في حلمك باعيش

بس طول الوقت كان عندي امل           اني اقابلك تاني واشوف ايه العمل
وكل ما باسال عليكي يقولوا مش عارفين خبر واسمع نصيحة بطل تنشغل!

ماهو لو كنت اقدر ابطل ولا ده كان شيء بايدي كان زماني بقيت طبيعي
راضي انا بحالي مهما يحصل     حتي لو حاتعودي تاني وبعدين تضيعي
==================================================

بعد منك  
بعد منك      قلت اعمل أي شيء     ينسيني حبك
بعد منك     مستحيل أحب         غيرك  قد حبك

بعد منك غيرت اتجاهي في الحياة
و قلت مش ممكن اخلي قلبي يعيش في اه

خطبت مرة اتنين تلاته شوية يعني وسبتهم
حتي اهلي صحابي ناسي بعدت عنهم كلهم

قلت اسافر قلت اهاجر قلت ابعد يمكن انسي
لقيت في كل مكان بأروحه لسه قلبي معاكي لسه

قلت اتشعلق بحب جديد وحياة جديدة
كانوا جنبي بس بين قلبي وقلوبهم مسافات كانت بعيدة

وكل ما بانزل لمصر أقول مسيري
   اني اشوفك مرة تانية في خط سيري

يعني في إشارة مرور او كدة في عربية جنبي
او في متحف او في مول واهو أي شيء ينعش لي قلبي

وابتسم وأقول لحالي ايه يا ميجا؟ يعني ام الدنيا ما فيهاش الا هي؟
يا ابني دي سايباك بشوقها وبخاطرها  يعني سهل عليها تسيبك مرة تانية !

وارجع اضحك بس تاني يوم ادور بالساعات وأقول حا اشوفها
يا علي الفيسبوك والتكتوك او ماسنجر بس المح مرة طيفها!

ومن كام سنة رحت اسكندرية وقابلت من ولاد عمي  جمال
صحي كل امالي فيه لما كان بيتكلم وفجاة لقيته قال

ان اول حب ليه من 30 سنة لقاها ورجعوا لبعض تاني
بعد ما الاتنين في لحظة اتفرقوا وضاعت الاماني
==================================================

 فهميها

عمر الإحساس ما بنشحتهوش
انا مش زي زمان مسكين وحزين
ومفيش شيء في الدنيا صراحة ما عملتوش
واجمل شيء في دماغي بأكبر مهما يكون مع مين او فين!

الناس بقوا بالنسبة لي مواقف 
إما خفيف عا الروح وده حاقدر اصاحبه!
أما بقي ان كان تافه او كان هايف او كان خايف
انا مش عاوز اشوفه ولا يفرق ويايا سعادته وفرحه وتعبه!

مخلوق لية لسان فلتان وعيون فاحصة وفاهمة ودارسة
ولا أخاف من ايها انسان أو جان ولا حتي من أيها كارثة

انا عايش في معية ربي            لا هاممني الدنيا ولا كنوزها
ولا حارضي اللي حاتتعب قلبي ولا اخوها ولا ابوها ولا جوزها

ابقي قولي لها معاها تليفوني وعندها نمرتي في الوات ساب
لو حبت تتواصل اهلاً..         من غير ولا قسوة ولا عتاب

يعني صباح الخير كده تنفع!
او عامل ايه؟    ده كلام معقول!
او يلا نقابل بعض في مول
بعدها باي باي وبعاد علي طول.

يعني صداقة ومودة وبس
واذا بعدها حنت لغرامي
او قلبها مال او عقلها حس
حا افتح باب اشعاري وكلامي!

================================================== 

  ساعات   
ساعات بألقاني وحداني ما حدش جنبي       وأعاني 
ماليش غير ربي يصبرني   ونفسي اروح مكان تاني

وساعات بامشي ومش عارف بتاخدني الخطاوي لفين
وعمري ما كنت يوم خايف  ولا محتار ولا اني حزين

وساعات اصحي في عز الليل     و اصلي ركعتين لله
وادعي بصوت رخيم وعليل واطلب من حبيبي وضاه

وساعات الشعر بيخرج شعور تنفيس  يا اما باكتبه في نوتس يا اما الفيس
ولما أوصل لبيتي خلاص اضيفه للديوان            ولو حتي يكون تهجيص

وبتعدي وكله كله بيعدي ومهما تطول ليالي الشوق مسيرها برضه حا تعدي
تاخدنا زي ما تاخدنا     معاها احنا في كل مكان       معاها مهما حا تودي

==================================================

كاندي كراش
الدنيا عندي زي كاندي كراش
ساعات صعبة وساعات بتذل وتتعقد لكن لازم يكون لها حل!

الدنيا عندي زي كاندي كراش
تسهيني وتاخد وقتي وحقيقي ما اخدشي غير خيبتي!

الدنيا عندي زي كاندي كراش
عبارة عن مضيعة للوقت وحاجه تافهه بس ليها اشتقت

الدنيا عندي زي كاندي كراش
انا عمري ما اخدهاش جد! ولا اسمع فيها كلمة لحد!

الدنيا عندي زي كاندي كراش
في 100 حاجة افضل منها ايوة صحيح  لكن بالنسبة لي دي تفاريح!

الدنيا عندي زي كاندي كراش
ساعات تلعبها عالصامت وساعات دوشة مسلية وساعات روشه

الدنيا عندي زي كاندي كراش
في تليفونك وفي اللابتوب تقابلها ياتفتحها يا تلعبها ياتلغيها يا تقفلها

الدنيا عندي زي كاندي كراش
وساعات تلعبها بلوشي وساعات تدفع! وساعات لما تفوزفيها بتقعد تطمع!

الدنيا عندي زي كاندي كراش
يا توصل فيها للألافات     يا تهملها في السكة يا مالهاش سكة ومحطات
بنلعبها وماليها لزمة                            ما تيجوا نضربها بالجزمة!
==================================================

سراب
تخيلتُ أني علي شاطئ البحر والقمرُ يكادُ بدراً
وأنت جواري ويدي تمسك بيدك وأسرد فيكي شعراً

وتهب نفحات النسيم مداعبة خصلات شعرك فأزيحها كي يبدو وجهك
فاذا بأعيننا تلتقي ويقترب وجهانا   وإذا بثغريَ الجوعان يقبلُ ثغرك

فأضمك الي حضني بلهفة واهمسُ في أذنك بأنك حلم عمري
وأقسم أن لا افارقك إلا عندما يترك اخر نفس لي قلبي وصدري

وإذا بزخات من الدمعات تبل خدي
وإذا به حلم يراودني وسراب ما في يدي

وهكذا يأتي السراب إلى أحلامنا يملأها شوقاً
وإذا بالواقع الكذاب يفيقنا ويقتلنا شنقاً !

